text: हरियाणा पुलिस ने न केवल तस्करी की दवाओं की बिक्री में शामिल व्यक्तियों को पकडऩे के लिए कड़े कदम उठाए हैं बल्कि उनकी तह तक पहुंचने और परिवहन मार्गों का भी पता लगाने के लिए भी कड़े कदम उठाए हैं। पंजाब पुलिस द्वारा खूफिया सूचना सांझा करने में और सुधार लाने की आवश्यकता पर बल देते हुए मुख्यमंत्री ने पंजाब, हरियाणा और राजस्थान के वरिष्ठ पुलिस अधिकारियों के बीच सूचना सांझा करने और योजना विकसित करने के लिए नियमित बोर्डर जिला बैठकें आयोजित करने का सुझाव दिया। उन्होंने कहा, जब भी पंजाब पुलिस द्वारा कोई सटीक और प्रामाणिक जानकारी सांझा की जाती है तो मैं सख्त और त्वरित कार्रवाई करने का आश्वासन देता हूं।’